Etihad Airways er því nýjasta flugfélagið til þess að gangast til liðs við þau félög sem hafa skráð sig í Worldwide-kerfið sem stofnað var af easyJet árið 2017 Etihad Airways og easyJet hafa undirritað samning um viðamikið samstarf sem mun taka í gildi þegar í stað er kemur að því að samnýta bókunarmöguleika . Samstarfið varðar sameiningu á leiðarkerfum er kemur að útgáfu á farmiðum og geta farþegar með því ferðast með sömu bókun milli Sameinuðu arabísku furstadæmana og áfangastaða easyJet í Evrópu . Etihad Airways er því nýjasta flugfélagið til þess að gangast til liðs við þau félög sem hafa skráð sig í Worldwide-kerfið sem stofnað var af easyJet árið 2017 en meðal annarra flugfélaga sem er meðlimir í því kerfi eru Norwegian , Westjet , Corsair , Loganair , Singapore Airlines , Virgin , Emirates , Cathay Pacific og fleiri . Með samstarfinu geta farþegar hjá easyJet flogið til þeirra 10 áfangastaða sem Etihad Airways flýgur til í Evrópu og þaðan áfram til Abu Dhabi en bæði félögin ætla sér að auka samstarfið enn frekar með fleiri áfangastöðum og fleiri valmöguleikum á næstunni .